b'\n_START_ARTICLE_\nGeorge Ball\n_START_PARAGRAPH_\nGeorge Wildman Ball (21. joulukuuta 1909 \xe2\x80\x93 26. toukokuuta 1994) toimi Yhdysvaltain apulaisulkoministerin\xc3\xa4 (Undersecretary of State) John F. Kennedyn ja Lyndon B. Johnsonin hallituksissa. H\xc3\xa4net tunnetaan parhaiten Vietnamin sodan vastustajana laajentumisvaiheen aikana 1960-luvulla. Ball toimi my\xc3\xb6s jonkin aikaa Yhdysvaltain YK-suurl\xc3\xa4hettil\xc3\xa4\xc3\xa4n\xc3\xa4 vuonna 1968._NEWLINE_Ball ty\xc3\xb6skenteli Yhdysvaltain ulkoministeri\xc3\xb6ss\xc3\xa4 toisesta maailmansodasta l\xc3\xa4htien. Aluksi h\xc3\xa4n organisoi Yhdysvaltojen j\xc3\xa4lleenrakennusapua eurooppalaisille liittolaisille ja 1960-luvulle tultaessa alivaltiosihteerin\xc3\xa4 ja Euroopan-osaston p\xc3\xa4\xc3\xa4llikk\xc3\xb6n\xc3\xa4. H\xc3\xa4nell\xc3\xa4 oli t\xc3\xa4ss\xc3\xa4 teht\xc3\xa4v\xc3\xa4ss\xc3\xa4 merkitt\xc3\xa4v\xc3\xa4 osa Yhdysvaltojen Nato- ja EEC-suhteiden hoitamisessa.'